by admin
भोजपुरी स्टार विनय आनंद अब गायको बन गइल बाड़न आ लगातार अपना फिलिमन में गाना गावत बाड़न. हालही में विनय आनन्द निर्देशक हरीश जायसवाल आ श्रीधर शेट्टी क फिल्म ‘कजरा मोहब्बतवाला’ खातिर मुंबई के स्वरलता स्टूडियो में गाना गवलन जवना के बोल रहल ‘दुनिया के बटलू हमरा के डाटलू, ठीक ना कईलू…’ एह मौका पर विनय आनन्द आ निर्माता हरीश जायसवाल के बधाई देबे ला इण्डस्ट्री के अनेके दिग्गज मौजूद रहलें.
पी.जे. फिल्म्स प्रोडक्शन के बैनर तले बनत एह फिल्म खातिर निर्माता हरीश जायसवाल भोजपुरी मानसिकता का हिसाब से संगीतकार राकेश त्रिवेदी से उम्दा संगीत तइयार करवले बाड़े. एह फिल्म में नव गो गाना बा जवना के राकेश निराला लिखले बाड़े. एह गाना के बोल बावे ‘राजा जी ज़रा संभल के..’, ‘फिट बाटे हीटर…..’, ‘दुनिया के बटलू हमरा के डाटलू…’ आ ‘ना मनबू त सटा देब कट्टा…’ लोग का जुबान पर चढ़ गइल बा..एह फिल्म के संगीत हालही में एह क्षेत्र में उतरल कंपनी पी.जे. म्यूजिक जारी कइले बावे.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार, गीत संगीत |
No Comments »
by admin
सिनेमा भोजपुरी के बढ़ावा देबे आगे आइल ‘नरजिस म्यूजिक’ कम्पनी से रिलीज भइल अनेके भोजपुरी फिलिमन के गाना आजुकाल्ह ‘संगीत भोजपुरी’ चैनल पर बहुते पसंद कइल जात बा. भोजपुरी फिल्म ‘रंगबाज़’ के अपार सफलता का बाद ओकर डीवीडी ‘नरजिस म्यूजिक’ लान्च कइलसि त उहो दर्शकन के पहिलका पसंद बन गइल बा. ‘संगीत भोजपुरी चैनल’ पर ओकर सगरी गीत चाव से देखल जात बा. ‘लच लच लचके मोरी कमरिया…’ आ ‘जोबना कइले बाटे…’ वगैरह गीत आजुओ सुनेवालन के ज़ुबान पर चढ़ल बा. अब जल्दिए रिलीज होखे जात हैदर काज़मी अभिनीत फिल्म ‘कालिया’ के सगरी गीतो सिनेप्रेमियन क बीच हिट हो गइल बा. कालिया के गीत ‘संगीत भोजपुरी चैनल’ पर दिन भर में दर्जनो बेर से अधिका हाली प्रसारित कइल जात बा. एह फिल्म के गीत ‘लाहे लाहे पेरेलऽ कमरिया…’, ‘करवट फेरऽ ना बलमुआ…’, हाय रे ज़वानी…’, रेंज़र पे चढ़िके…’, वगैरह गीत सुनेवालन के डिमांड में बा. एकर ‘मोबाईल कालर ट्यूनो’ खूब डाऊनलोड होत बा..
“नरजिस म्यूजिक” कम्पनी के सीएमडी आ अभिनेता हैदर काज़मी खुदहू फिल्म-निर्माता हउवें एहसे ऊ निर्माता लोगन के दरदो बढ़िया से जानेले. उनकर कोशिश बा कि केहू के हक ना मराव. “नरजिस म्यूजिक” अपना वेबसाईट आ डिज़िटल चैनल से अपना रिकार्डन के फोकट में प्रचारप्रसारो करेले जबकि दोसर कंपनी एह दिसाईं कुछ ना करसु. बाकिर लाखों रूपिया पब्लिसिटी क नाम पर ऐठ लेली सँ. फिल्म-निर्माता हमेशा चिन्तित रहेलें कि कवना कंपनी के अपना फिलिम के म्यूजिक दिहल जाव जेहसे ऊ जनता का बीचो चहुँपे आ कुछ फायदो होखे. एह मामिला में नरजिस म्यूजिक अव्वल साबित भइल बा.
नरजिस म्यूजिक खरीदलसि ‘दामाद’ आ ‘चिंगारी’ के संगीत
हालही नें नरजिस म्यूजिक दू गो अउरी बड़की फिलिमन के संगीत आ इंटरनेट अधिकार खरीद लिहलसि. एह फिलिमन में विनय आनन्द के ‘दामाद चाही फोकट में’ जवना के निर्माता जय हउवें आ श्रेया श्रीवास्तव के बनावल फिलिम ‘चिंगारी’ शामिल बाड़ी सँ. कंपनी राहुल राय प्रोडक्शन के फिल्म ‘एलान बा’ आ प्रवेश लाल यादव अभिनीत फिल्म ‘राजा के रानी से प्यार हो गईल’ के संगीत अधिकार खरीदले बिया. आवे वाला दिन में सैकड़ौं अउरी फिलिमन के अधिकार खरीदे के इरादा रखले बिया.
(अपना न्यूज, आ शशिकांत सिंह रंजन सिन्हा के रपटन से)
Categories: इण्डस्ट्री न्यूज, गीत संगीत, फिल्मकार |
2 Comments »
by admin
भोजपुरी चैनल महुआ टीवी के लोकप्रिय शो ‘सुरों का महासंग्राम’ के विजेता के ताज झारखण्ड के अरूणदेव यादव का माथे चढ़ल जे बिहार के प्रतीक राज के आठ हजार वोट से हरा दिहलें. पटना के बी.एम.पी. ग्राउण्ड से लाइव कार्यक्रम के ग्रैण्ड फिनाले में यु.पी. के कल्पना तिसरका जगहा रहली.
पचास हजार लोग का मौजुदगी में भइल एह फिनाले में मनोज तिवारी, निरहुआ, पाखी हेगड़े, संभावना सेठ, प्रवेशलाल, शुभी शर्मा, उत्तम तिवारी, संगीतकार धनंजय मिश्रा, सतीश, अजय, गायक मोहन राठौर, ममता रावत आ आलोक कुमार रंगारंग कार्यक्रम पेश कइलें.
शुभी के ठुमका के दिवाना भइल पटना
अदाकारा शुभी शर्मा के लगावल ठुमका पटना के आपन दिवाना बना लिहलसि. एह परफारमेंस में उनुकर जोड़ीदार रहलें प्रवेश लाल. बैकग्राउंड में बाजत रहल “दिलवालों के दिल का करार लूटने मैं आई हूं यूपी बिहार लूटने” आ दोसरका गौत रहल “बोले दिल के मुर्गा कू कू..”
एह कार्यक्रम के मुख्य अतिथि रहलें बिहार के मुख्यमंत्री नितीश कुमार आ महुआ के सी.एम.डी. पी.के. तिवारी.
(प्रशांत निशांत के रपट)
Categories: कलाकार, गीत संगीत, टीवी शो |
No Comments »
by admin
भोजपुरिया वीरप्पन के नाम से चर्चित विकास सिंह पिछला दिने सिवान में एगो निजी कंपनी रेडियो सनेही के तरफ से आयोजित संगीतमय शो ‘सुरों के योद्धा’ के जज सिवाने के रहेवाला विकास सिंह के बनावल गइल रहे. साथ में निर्णायक मंडल में रहली जानल मानल गायिका देवी, अजीत आनंद अउर दीप श्रेष्ठ.
रेडियो सनेही क ओर से ‘सुरों के योद्धा’ कार्यक्रम में सिवान के गांव-गांव से प्रतिभा खोजल जाला आ उनुका के तराश के मंच दिहल जाला. एह शो के जज बनला पर विकास सिंह के सम्मानो कइल गइल. विकास सिंह भोजपुरी मेगा स्टार मनोज तिवारी के निजी सचिव हउवें.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार, गीत संगीत, मौका चाहीं |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva eng_Latn